
JUSIMI 


Matti Meikäläinen työskentelee IBM:n elektronisten 
tietokoneiden huolto-osastolla. Antakaamme hänen 
vastata muutamiin esittämiimme kysymyksiin. 


Mikä IBM on? 


IBM on lyhennys nimestä International Business 
Machines, jonka täkana on maailman suurin konttori- 
automaation älalla työskentelevä yritys. Sen tuottei- 
siin kuuluvat elektroniset tietojenkäsittelyjärjestelmät, 
reikäkorttikoneet, sähkökirjoituskoneet sekä ns. aika- 
järjestelmät. Se on kansainvälinen yritys, joka toimii 
lähes 100:ssa maassa, — monissa niistä jo lähes nel- 
jättäkymmenettä vuottaan. Eri puolilla maailmaa 
työskentelee IBM:n toimistoissa, laboratorioissa ja 
tehtaissa lähes 120.000 henkilöä. IBM aloitti toimin- 
tansa Suomessa v. 1936, eikä sen nopea kasvu osoita 
vähenemisen merkkejä. Minä itse tulin IBM:n palve- 
lukseen vuonna 1958. 


Mikä on DP-osasto? 


Se on IBM:n osasto, jolla on vastuu asennetuista tieto- 
jenkäsittelykoneista alkaen pienistä lävistyskoneista 
aina valtaviin elektronisiin laskentakoneisiin saakka, 
joita maassamme käyttävät mm. Postisäästöpankki, 
Kansaneläkelaitos ja päivä päivältä yhä useammat 
muutkin liikkeet ja laitokset. Vuosittain uhraa IBM 
kymmeniä — miljoonia näitä laitteita koskevaan 
tutkimukseen. 


Missä IBM-koneita käytetään? 


IBM:n tietojenkäsittelykoneita on maassamme miltei 
kaikilla teollisuuden ja kaupan aloilla sekä luonnolli- 
sesti myös tieteellistä tutkimusta suorittavissa laitok- 
sissa. Ne ovat niitä työkaluja, joita käytetään moder- 
nissa liike-elämässä muokkaamaan tietoja siihen muo- 
toon, että yrityksen johto todella tietää, mitä kullakin 
hetkellä tapahtuu ja voi halutessaan vaikuttaa tilan- 
teen kehitykseen. 

Nämä koneet työskentelevät pankeissa, markkina- 
tutkimuksissa, valtion virastoissa, vakuutusyhtiöissä, 
suurliikkeissä, tehtaissa, puolustusvoimissa, yliopis- 
toissa jne. Tämä merkitsee sitä, että työssämme jou- 
dumme tekemisiin mitä erilaisimpien laitosten ja orga- 
nisaatioiden kanssa. 


Mitä CE merkitsee? 


CE on lyhennys sanoista Customer Engineer, millä 
tarkoitetaan mm. minua ja muita samanlaisissa tehtä- 
vissä työskenteleviä henkilöitä IBM:ssä. Kerronpa 
lyhyesti työstäni: Olen mies, joka asentaa uudet koneet 
ja jolla on vastuu sen jälkeen niiden ensiluokkaisesta 


kunnosta ja toimintavalmiudesta. Sana Customer, 
asiakas, on sangen tärkeä, sillä se osoittaa, että menes- 
tys työssämme ei riipu pelkästään teknillisistä tiedois- 
tamme ja taidoistamme, vaan myös kyvystämme 
ymmärtää asiakkaittemme työtä ja toimia yhdessä 
heidän henkilökuntansa kanssa. 


Kuinka Teistä tuli CE? 


Kuten tuhansilla muillakin keskikoulun käyneillä tai 
ylioppilailla oli minullakin takanani melkoisesti yleis- 
tietoa, mutta tekniikan kanssa jouduin lähemmin 
tekemisiin vasta armeijassa, ollessani 18-vuotias. Sain 
siellä nimittäin tutkamekaanikkokoulutuksen. Minulle 
tarjottiin mahdollisuutta jäädä ilmavoimien palveluk- 
seen, mutta eteenpäinpääsymahdollisuudet puolustus- 
voimissa tuntuivat mielestäni verrattain vähäisiltä. 
Otin yhteyden IBM:n henkilökuntaosastoon tiedustel- 
lakseni mahdollisuuksiani IBM:ssä. Selviydyttyäni jou- 
kosta soveltuvuuskokeita minut hyväksyttiinkin CE- 
kurssille ja valmentautumiseni tehtävään alkoi. 


Millaisen koulutuksen IBM antaa? 


Ensimmäiset viisi kuukautta IBM:ssä vietin CE-koulun 
suojissa. Päivisin kävimme läpi yksinkertaisimpia 
koneita, korjailimme opettajien opetustarkoituksessa 
aiheuttamia — vikoja, tutkimme kytkinkaavoja ja 
opimme siinä sivussa tietämään IBM:stä yhtä ja toista, 
— ja yksinomaan myönteistä. Illat menivät tiiviissä 
opiskelussa. Aluksi miltei olematon englanninkielen- 
taitoni tuotti tosin melkoisia vaikeuksia ja asioiden 
selville ottaminen englanninkielisistä kirjoista tuntui 
työläältä, mutta vähä vähältä alkoivat asiat selvitä. 
Kurssin päätyttyä sain vastuulleni oman piirin Hel- 
singistä. Hoidossani oli joukko lävistys- ja reikäkortti- 
koneita. Hieman yli vuoden pidin huolta niiden kun- 
nosta ja moitteettomasta toiminnasta. Sitten minut 
valittiin koulutettavaksi keskisuuren »sähköaivom, 
tietokone 650:n huoltotehtäviin. Suurin osa koulutuk- 
sesta tapahtui IBM:n koulutuskeskuksessa Saksassa. 
— Ja nyt minulla on huoltovastuu tietokoneryhmästä, 
johon yhtenä osana kuuluu juuri tietokone 650. Olen 
melkoisessa määrin »oma herrani», mitä tulee työhöni 
ja sen hoitamiseen. 


Tulevaisuutenne IBM:ssä? 


Yksi asia on varma, ja se on se, että tulevaisuuteni 
on turvallinen. Yrityksiä syntyy ja niitä kaatuu, mutta 
senlaatuinen teollisuus ja liiketoiminta, mitä IBM 
harjoittaa, tulee aina säilymään. Ja IBM kasvaa 
nopeasti. Nyt on kehityksessä jo ehditty siihen, että 
uusi CE-kurssi aloittaa toimintansa 2—3 kertaa vuo- 
dessa. Myöskin uusia työnjohtajia ja esimiehiä 
tarvitaan. 


— Olen muuten naimisissa, minulla on yksi lapsi ja 
toinen tulossa, asun omassa osakkeessani Roihuvuo- 
ressa ja ajan työhöni omalla autollani. 


— Luulenpa, että harva yritys voisi tarjota minulle 
tällaisia etuja ja sellaista tulevaisuutta kuin IBM. 


E 


Matti Meikäläinen on tekaistu nimi, mutta sen taakse 
voisi kätkeytyä todellinen henkilö, joka olisi IBM:n 
palveluksessa Helsingissä. Hän olisi noin 25 vuotta 
vanha ja olisi työskennellyt IBM:ssä noin kolme vuotta. 
Piakkoin = kirjoitettaisiin hänen kuukausipalkkansa 
kuusinumeroisella luvulla. 


Suuren osan palvelusajastaan hän olisi viettänyt opin- 
tojen parissa ja näin tulisi todennäköisesti jatkumaan, 
sillä oppimista riittää aina. IBM kehittää näet yhä 
tehokkaampia koneita ja soveltaa puolijohde-elektro- 
niikkaa ja sen periaatteita. 


Miehemme päämääränä on esimiesasemaan pääsemi- 
nen. Hänellä on mahdollisuus yletä ensin kenttäpäälli- 
köksi, sittemmin vieläkin ylemmäksi. Hän saattaa 
harkita myöskin ns. teknilliseksi spesialistiksi tai opet- 
tajaksi siirtymistä tai koulutusta jonkin todella suuren 
tietojenkäsittelykoneen huoltotehtäviin. 


Saavuttaakseen tavoitteensa hän opiskelee iltaisin koto- 
naan ja yrittää oppia mahdollisimman paljon omalta 
kenttäpäälliköltään. 


Hän on oikeassa painottaessaan erikoisesti asiakkaan 
osuutta työssään. IBM on nimittäin perustettu pal- 
velun periaatteelle ja näin ollen kyky luoda »good- 
williä» on yhtä tärkeä kuin korkea teknillinen taso. 


* 


IBM tarjoaa Teille paikan CF-miehenä, jos Teillä on 
teknillisessä oppilaitoksessa sähköalalla tai ammatti- 
koulussa heikkovirta-alalla saatu koulutus. 


IBM tarjoaa Teille paikan myös siinä tapauksessa, ettei 
Teillä ole muodollista koulutusta, mutta laaja käy- 
tännön kokemus heikkovirta-alalla esim. radio- tai 
puhelinalan asentajana, lentokonemekaanikkona, tut- 
kanhoitajana tai muissa vastaavissa tehtävissä esim. 
puolustusvoimissa. 


Jos edellä esitellyt tehtävät kiinnostavat Teitä, 
lähettäkää tavanmukaiset hakemukset 


IBM:n henkilökunta-osastolle 
Annankatu 25, Helsinki 


JUSIMI 


International Business Machines 
Annankatu 25, Helsinki 

